Държавен вестник, бр. 44, 2007 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  44
МИНИСТЕРСТВО
НА ОКОЛНАТА СРЕДА И ВОДИТЕ
НАРЕДБА № 5
от 23 април 2007 г.
за мониторинг на водите
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат редът и
начинът за планиране на мониторинга и за съз-
даване на мрежите за мониторинг на водите във
всеки район за басейново управление на тери-
торията на страната, както и за изпълнение на
дейностите по тяхната експлоатация, поддръж-
ка, комуникационно осигуряване и лаборатор-
но-информационно обслужване.
Чл. 2. Тази наредба не се прилага за монито-
ринг на води, провеждан от компетентните
органи на Министерството на здравеопазване-
то, в изпълнение на разпоредбите на чл. 189 от
Закона за водите, както и за мониторинга на
водите, замърсени с радионуклиди.
Чл. 3. Целта на наредбата е създаването на
възможност за извършване на съгласуван и
изчерпателен анализ, оценки и прогнози за
състоянието на повърхностните и подземни-
те, включително минералните води по райо-
ни за басейново управление и на национално
ниво чрез:
1. осигуряване на нормативна основа за осъ-
ществяването на мониторинга на повърхност-
ните и подземните води и на зоните за защита
на водите;
2. осигуряване на разработването на необхо-
димите програми за мониторинг на повърхност-
ните и подземни води и на зоните за защита на
водите;
3. определяне на реда и начина за създаване
на мрежите за мониторинг на водите, в това
число мрежите за наблюдение и прогнози на
рисковите фактори, които могат да предизви-
кат вредно въздействие на водите;
4. осигуряване на поддържането на географ-
ска информационна система за водите на ба-
сейново и на национално ниво;
5. осигуряване на поддържането на специ-
ализирани бази данни, карти и информацион-
на система за водите по райони за басейново
управление и на национално ниво, като се оси-
гурява съвместимост на басейново и нацио-
нално ниво;
6. определяне на обхвата и съдържанието на
контролно информационната система за със-
тоянието на отпадъчните води;
7. регламентиране на принципите и реда за
провеждане на собствен мониторинг;
8. регламентиране на дейностите по пла-
ниране, експлоатация, поддръжка и актуали-
зация, информационно осигуряване и лабора-
торно обслужване на мрежите за мониторинг
на водите;
9. регламентиране на управлението на мо-
ниторинга на водите.
Чл. 4. (1) Състоянието на повърхностните
води за категории реки, езера, преходни и край-
брежни морски води се определя от екологич-
ното и химичното състояние на повърхностни-
те водни тела.
(2) Състоянието на изкуствените или силно
модифицираните водни тела се определя от
техния екологичен потенциал. 
(3) Състоянието на подземните води се оп-
ределя от количественото и химичното състоя-
ние на подземните водни тела.
Чл. 5. (1) Екологичното състояние на повър-
хностните води се определя от състоянието на
повърхностно водно тяло, оценявано по стой-
ностите на биологичните елементи за качество
и на физикохимичните и хидроморфологични-
те елементи.
(2) Екологичният потенциал за изкуствени-
те или силно модифицираните водни тела се
определя от състоянието на тези тела, оценява-
но по стойностите на биологичните елементи
за качество и на физикохимичните и хидромор-
фологичните елементи.
(3) Химичното състояние на повърхностни-
те и подземните води се определя от степента,
до която водните тела или група от водни тела
са замърсени.
(4) Наблюденията за биологичните елемен-
ти за качество при определяне на екологичното
състояние и екологичния потенциал се извър-
шват по утвърдена от министъра на околната
среда и водите методика, с която се определя
подходящо таксономично ниво за постигане на
необходимата достоверност и точност при кла-
сифициране на елементите.
(5) Нивото на достоверност и точност на
резултатите от мониторинга се оценява чрез
приблизителни изчисления.
(6) Изчисленията по ал. 5 се посочват в пла-
на за управление на речния басейн.
(7) Количественото състояние на подземните
води се определя от степента, в която водовзема-
нето или естественото дрениране от подземните
води въздейства върху подземното водно тяло.
(8) Класифицирането на екологичното със-
тояние и на екологичния потенциал на водните
тела се извършва въз основа на резултатите от
мониторинга при прилагане на разработената
по реда на раздел I от глава III класификацион-
на система.
(9) Класифицирането на химичното състоя-
ние по категории повърхностни води се извър-
шва въз основата на утвърдени от министъра
на околната среда и водите стандарти за качес-
тво на околната среда за определени замърси-
тели, които се разработват при прилагане на
изискванията на раздели III и IV от глава III.
(10) Класифицирането на количественото
състояние на подземните води се извършва по
параметър режим на ниво на подземните води
и съгласно наредбата по чл. 135, т. 2 от Закона
за водите.